**PRANEŠIMAS SPAUDAI**

**2015-07-10**

**Anykščių rajono savivaldybės delegacijos vizitas Baltarusijoje**

**2015 m. liepos 2–4 d. Anykščių rajono savivaldybės delegacija: meras Kęstutis Tubis, Tarybos narė Gabrielė Griauzdaitė bei Savivaldybės Žemės ūkio skyriaus vyresnysis specialistas Antanas Girskus buvo išvykę į komandiruotę Baltarusijoje, Klecko mieste.**

Baltarusijos Nepriklausomybės dienos paminėti išvykusi Anykštėnų delegacija buvo pasitikta prie Klecko rajono savivaldybės bei svetingai priimta.

Išvykos metu Anykščių rajono savivaldybės delegacija aptarė 2012 m. pasirašytą bendradarbiavimo sutartį su Klecko rajonu bei diskutavo apie žemės ūkio, transporto ir prekybos, mokslo ir technikos, švietimo ir sveikatos apsaugos, kultūros ir meno, turizmo ir sporto, ekologijos ir racionalaus gamtos išteklių naudojimo bei vietinės savivaldos srities bendrus ateities projektus.

Kelionės metu anykštėnai susipažino su lankytinais Klecko miesto objektais, aplankė Pieno kombinatą, kuriame naujai pastatyti perdirbimo įrengimai, vaisių ir daržovių perdirbimo įmonę bei Myro – vieną iš didžiausių ir geriausiai išlikusių LDK pilių. Ypatingai anykštėnus sužavėjo moderni, aprūpinta pačiomis naujausiomis technologijomis karvių ferma, kurioje dirba robotai padedant, aukštos kvalifikacijos darbuotojams.

Nustebino puikiai prižiūrima aplinka, kokybiški keliai, gražūs pasėliai ir žmonių nuoširdus svetingumas.

Kultūros, turizmo ir komunikacijos skyrius

Specialistė ryšiams su visuomene

Monika Zaturskytė

Tel. (8 381) 58 088, el. p. monika.zaturskyte@anyksciai.lt